Gesin ontsnap vlammehel op Pta-kleinhoeweDie brandende huis op ‘n kleinhoewe in die ooste van Pretoria. Foto: Netcare 911 Die Tshwane-nooddienste is op ŉ toneel op ŉ kleinhoewe in die ooste van Pretoria waar ŉ brand Donderdagoggend in ŉ grasdakhuis uitgebreek het. Agt familielede kon ongeskonde ontsnap minute voor die hele huis in ligte laaie was. Volgens Athlenda Mathe, woordvoerder van Netcare 911, het die brand omstreeks 06:00 by die huis in Moreletapark, uitbreiding 34, uitgebreek. “Dit is nie dadelik bekend wat die brand veroorsaak het nie. Paramedici van Netcare 911 het elke familielid bygestaan en gelukkig het niemand mediese behandeling nodig gehad nie,” het sy gesê. Brandbestryders was teen 10:00 steeds besig om die brand in bedwang te bring.